Title: Treball sobre l'aparell circulatori
Course: El cos humà (II)

Enguany la Marató de TV3 ha estat dedicada, per segona vegada, a les malalties cardiovasculars, que són una de les principals causes de mort prematura a les societats desenvolupades.

Quines són les principals malalties cardiovasculars? Quins són els principals factors de risc que influeixen en l'aparició d'aquestes malalties? Com afecten aquests factors de risc al nostre sistema circulatori?

Selecciona dues malalties cardiovasculars i, per a cadascuna d'elles:
- Fes una descripció de com afecta el sistema circulatori.
- Digues quina és la incidència a la població catalana (si no trobes la incidència a la població catalana cerca a l'espanyola o l'europea).
- Explica els principals factors de risc i quines mesures preventives s'han de prendre.
- Reflexiona sobre els teus hàbits i els de la teva família i comenta si creus que alguna persona propera a tu, o tu mateixa, esteu en situació de risc i què creus que caldria fer per millorar la situació.

Consells importants. A cadascun dels apartats:
- Sigues breu però no excessivament.
- No copiïs la informació d'internet: selecciona-la i explica-la amb les teves paraules.
- No escriguis paraules que no coneguis. Si alguns termes són imprescindibles, fes un glossari al final del treball i explica quin és el seu significat. Pensa que els termes que s'inclouen als glossaris han d'estar ordenats alfabèticament.
- Selecciona bé les imatges. Si tenen propietat intel·lectual, cita almenys d'on les has obtingut.
- El treball ha de tenir les següents característiques:
  - Portada, índex, introducció, cos del treball (amb imatges), glossari (opcional), bibliografia.
  - Extensió màxima: 8 pàgines (exclosa la portada).
  - Lletra: arial, verdana o trebuchet mida 12 amb 1,5 espais entre línies.
  - Marges: 2,5 cm.
- SOBRETOT: escriu la bibliografia i inclou totes les pàgines web, llibres, vídeos, DVDs,... dels quals hagis tret informació. Sense aquest apartat el teu treball no arriba als mínims de qualitat.

Aquest és un treball voluntari, però imprescindible si vols tenir un notable o un excel·lent al proper trimestre. Si teniu alguna consulta la podeu enviar al FÒRUM DE DUBTES

Bones vacances i feliç any nou!!!

Alguns enllaços interessants:
- http://es.wikipedia.org/wiki/Colesterol
- http://www.tusalud.com.mx/120403.htm
- http://es.wikipedia.org/wiki/Aterosclerosis
- http://geosalud.com/Enfermedades%20Cardiovasculares/aterosclerosis.htm
- http://www.zonadiet.com/salud/hipercolesterol.htm