Title: Circulatori
Course: El cos humà (II)

Q: Associa cada malaltia amb la seva descripció:
- Produïda per un descens en el nombre de glòbuls vermells o de l'hemoglobina que contenen. Produeix cansament i manca de vitalitat. | Anèmia
- Tipus de càncer que afecta les cèl·lules sanguínies de la medul·la òssia. | Leucèmia
- Malaltia de la sang causada per la manca d'algun factor de coagulació. És hereditària i pot causar la mort per hemorràgies. | Hemofília
- Enduriment de les artèries provocat per l'acumulació de plaques de colesterol al seu interior. | Arteriosclerosi
- Mort d'una part del miocardi del cor com a conseqüència d'un coàgul que obstrueix una artèria coronària. | Infart
- Dilatació patològica de les venes que dificulta el retorn de la sang al cor. | Varius o varices

Q: Quines cavitats del cor contenen sang amb més oxigen?
- Ventricle esquerre (Molt bé! Envia aquesta sang oxigenada a tot el cos.)
- Aurícula esquerra (Molt bé! Rep aquesta sang oxigenada dels pulmons)
- Aurícula dreta
- Ventricle dret
- Artèries coronàries (No són una cavitat del cor)
A: Ventricle esquerre; Aurícula esquerra

Q: Escriu el nom del múscul que forma les parets del cor.
A: miocardi
Feedback ("miocardi"): Molt bé!

Q: La paret del ventricle esquerre és més gruixuda que la del dret perquè:
- Ha d'impulsar sang rica en oxigen
- Rep una estimulació més alta del marcapasos
- Ha d'enviar la sang a tot l'organisme
- Té menys pressió que el ventricle dret
- L'afirmació no és certa: el ventricle esquerre té la paret més prima que el dret
A: Ha d'enviar la sang a tot l'organisme

Q: Aparella cada terme amb la seva descripció:
- Vasos sanguinis que surten del cor | Artèria
- Vasos sanguinis que duen la sang al cor | Venes
- Porta la sang als pulmons | Artèria pulmonar
- Porta la sang dels pulmons al cor | Vena pulmonar
- Surt del ventricle esquerre | Artèria aorta
- Porten la sang a l'aurícula dreta | Venes cava
- Porten la sang als teixits i recullen el diòxid de carboni | Capil·lars

Q: Per tal que es formi un coàgul calen diferents elements continguts a la sang. Consulta aquestes dues adreces i selecciona els elements necessaris per a la formació d'un coàgul:
- Formación de coágulos sanguíneos
- Coagulació (Viquipèdia)
- Fibrina (Molt bé. Són fibres que es formen a partir d'una proteïna del plasma, el fibrinogen.)
- Plaquetes (Molt bé. Són les primeres en actuar. Formen part de les cèl·lules sanguínies.)
- Trombina (Molt bé. És una proteïna del plasma.)
- Factors de coagulació (Molt bé. Alguns manquen a les persones que tenen hemofília.)
- Leucòcits (No és correcte.)
- Eritròcits (No és correcte.)
- Adrenalina (No és correcte.)
A: Fibrina; Plaquetes; Trombina; Factors de coagulació

Q: L'anàlisi de sang d'una persona dóna els resultats mostrats a la taula. Quina alteració pot tenir?

Paràmetre | Valor
Hematies (glòbuls vermells) | 4,8 milions/mm^3
Hematòcrit | 40 %
Leucòcits (glòbuls blancs) | 15.000/mm^3
Plaquetes | 210.000/mm^3
VSG (velocitat de sedimentació cel·lular) | 8 en la primera hora
Urea | 12 mg/dl
Glucosa | 80 mg/dl
Colesterol | 120 mg/dl
Fibrinogen | 300 mg/dl

Podeu consultar els recursos:
- Com interpretar una anàlisi de sang (vigileu: on diu mL hauria de dir mm^3)
- Guía práctica para interpretar un análisis de sangre (valors correctes)
- Nota: els nivells normals d'hematòcrit estan entre 37-52%.
- Anèmia (Si tingués anèmia tindria l'hematòcrit més baix o menys glòbuls vermells)
- Infecció inicial (Tot i que les infeccions poden produir una disminució dels glòbuls blancs quan estan combatent els microorganismes, a l'inici produeixen un increment.)
- Diabetis (Els valors de glucosa són normals)
- Alteració renal (Els valors d'urea són normals)
- Hemofília (No s'han valorat els factors de coagulació)
A: Infecció inicial

Q: L'anàlisi de sang d'una persona dóna els resultats mostrats a la taula. Quina alteració pot tenir?

Paràmetre | Valor
Hematies (glòbuls vermells) | 3,8 milions/mm^3
Hematòcrit | 30 %
Leucòcits (glòbuls blancs) | 8.000/mm^3
Plaquetes | 210.000/mm^3
VSG (velocitat de sedimentació cel·lular) | 8 en la primera hora
Urea | 12 mg/dl
Glucosa | 80 mg/dl
Colesterol | 120 mg/dl
Fibrinogen | 300 mg/dl

Podeu consultar els recursos:
- Com interpretar una anàlisi de sang (vigileu: on diu mL hauria de dir mm^3)
- Guía práctica para interpretar un análisis de sangre (valors correctes)
- Nota: els nivells normals d'hematòcrit estan entre 37-52%.
- Anèmia (Molt bé! El nombre de glòbuls vermells i l'hematòcrit estan per sota del normal.)
- Infecció (No ho sembla.)
- Leucèmia (No ho sembla.)
- Insuficiència renal (No ho sembla. Els nivells d'urea són normals.)
- Diabetis (Els valors de glucosa són normals)
A: Anèmia

Q: Aparella cada paràmetre d'una anàlisi de sang amb les patologies a les quals està alterat:
- Nombre baix de glòbuls vermells | Anèmia
- Nombre de glòbuls blancs | Infeccions i leucèmia
- Glucosa | Diabetis
- Urea | Insuficiència renal
- Transaminases | Alteracions del fetge
- Nombre elevat de glòbuls vermells | Tabaquisme i bronquitis crònica

Q: Digues si aquesta afirmació és veritat o mentida:

Les parets del cor consten de tres capes: el pericardi, que l'embolcalla, el miocardi (capa central gruixuda de teixit adipós) i l'endocardi, que recobreix les cavitats del cor. La inflamació del pericardi s'anomena pericarditis i en alguns casos pot arribar a ser mortal.

Informació sobre el pericardi.
- Vertader (Gairebé tot és correcte però el miocardi...)
- Fals (Molt bé! Tot es correcte excepte la descripció del miocardi, que és format per teixit muscular.)
A: Fals

Q: Ordena les estructures per les quals passa la sang en el seu doble recorregut al nostre cos. Comencem pels pulmons...
- Venes pulmonars | 1
- Aurícula esquerra | 2
- Ventricle esquerre | 3
- Artèria aorta | 4
- Artèries i capil·lars | 5
- Capil·lars i venes | 6
- Venes cava | 7
- Aurícula dreta | 8
- Ventricle dret | 9
- Artèria pulmonar | 10

Q: Els vasos sanguinis del nostre sistema circulatori són de tres tipus:
- Artèries
- Venes
- Capil·lars

Cada tipus de vas presenta unes particularitats que el diferencien de la resta. Pots fer els aparellaments correctes?
- Pressió sanguínia baixa | Venes
- Tubs formats per una sola capa de cèl·lules | Capil·lars
- Pressió sanguínia elevada | Artèries

Q: Els vasos sanguinis del nostre sistema circulatori són de tres tipus:
- Artèries
- Venes
- Capil·lars

Cada tipus de vas presenta unes particularitats que el diferencien de la resta. Pots fer els aparellaments correctes?
- Tenen vàlvules al llarg del seu recorregut | Venes
- Tenen les parets molt primes, formades per una sola capa de cèl·lules. | Capil·lars
- Presenten elasticitat i capacitat de contracció | Artèries

Q: Quina és la vàlvula que impedeix que la sang retorni a l'aurícula esquerra des del ventricle esquerre?
A: mitral / bicúspide / vàlvula mitral / vàlvula bicúspide

Q: Quina és la vàlvula que impedeix que la sang retorni a l'aurícula dreta des del ventricle dret?
A: tricúspide / vàlvula tricúspide
Partly right: tricuspide (50%)
Feedback ("tricuspide"): T'has deixat l'accent: tricúspide

Q: Les vàlvules sigmoides o semilunars...
- Impedeixen que la sang retorni cap als ventricles (Molt bé!)
- Es troben a l'artèria aorta i l'artèria pulmonar (Molt bé!)
- Es troben al cor, entre la part dreta i la part esquerra (No és correcta. La part dreta i l'esquerra del cor no es comuniquen.)
- Impedeixen que la sang retorni cap a les aurícules (No és correcta.)
- Són les úniques responsables del batec cardíac (El batec més fort el produeix el tancament de les vàlvules mitral i tricúspide)
A: Impedeixen que la sang retorni cap als ventricles; Es troben a l'artèria aorta i l'artèria pulmonar