Title: Digestiu
Course: El cos humà (II)

Q: Aparella cada suc digestiu amb les substàncies sobre les quals actua:
- Saliva (enzim amilasa) | Glúcids (midó)
- Suc gàstric (enzim pepsina) | Proteïnes
- Bilis | Emulsiona els lípids
- Suc pancreàtic i suc intestinal | Lípids i proteïnes

Q: Digues si l'afirmació següent és veritat o mentida:
El fetge és un òrgan imprescindible per a la nostra existència, tan imprescindible com el cor o l'apèndix.
- Vertader (Mmmm... segur?)
- Fals (Correcte! L'apèndix no és vitalment imprescindible, tot i que el fetge i el cor sí que ho siguin.)
A: Fals

Q: Selecciona els aliments que són rics en glúcids:
- Pasta
- Arròs
- Mel
- Galetes
- Pastissos
- Mantega
- Carn
- Ous
- Llet
A: Pasta; Arròs; Mel; Galetes; Pastissos

Q: Ordena els òrgans de l'aparell digestiu de manera que el número 1 correspongui al primer lloc per on passa l'aliment i el número més gran al darrer lloc per on passa.
- Boca | 1
- Faringe | 2
- Esòfag | 3
- Estómac | 4
- Duodè (intestí prim) | 5
- Jejú (intestí prim) | 6
- Ili (intestí prim) | 7
- Còlon (intestí gros) | 8
- Recte (intestí gros) | 9
- Anus | 10

Q: La digestió mecànica de l'aliment té lloc a la boca i a [...]. En canvi, la part principal del tub digestiu on es fa l'absorció dels aliments és [...]. Els plecs de la cara interna de la paret de l'intestí prim, essencials per a l'absorció dels nutrients, s'anomenen [...] intestinals.
A: l'estómac; l'intestí prim; vellositats
Partly right: gap 2 l'intestí gros (50%)
Gap 1 offers: l'intestí prim; l'intestí gros; l'estómac
Gap 2 offers: l'intestí gros; l'estómac; l'intestí prim

Q: Les proteïnes són essencials en una dieta equilibrada perquè aporten materials necessaris per reparar i construir parts de les cèl·lules.
Els aliments rics en proteïnes s'anomenen aliments plàstics perquè aporten aquests materials. Quins dels següents aliments són plàstics?
- Ous
- Carn
- Peix
- Formatge
- Sucre (El sucre és un aliment energètic)
- Fruita (La fruita és un aliment regulador, ric en vitamines.)
- Mantega (La mantega és rica en greixos, però pobre el proteïnes.)
- Patates (Les patates són riques en glúcids (midó).)
A: Ous; Carn; Peix; Formatge

La cel·lulosa és el component bàsic de la paret les cèl·lules vegetals, una coberta que es troba per damunt de la membrana plasmàtica. Allò que anomenem "fibra" de la dieta és bàsicament cel·lulosa.
Explica perquè és important menjar fruita i verdura i quina relació té aquest fet amb el manteniment d'una bona salut del nostre aparell digestiu.

Q: L'aparell digestiu està format per dos conjunts bàsics d'òrgans:
- El tub digestiu, per on passa l'aliment.
- Les glàndules digestives, que produeixen els sucs digestius que mitjançant la "digestió química" alliberaran els nutrients dels aliments.

Selecciona els òrgans que corresponen al tub digestiu:
- Estómac
- Esòfag
- Intestí prim
- Intestí gros
- Fetge
- Pàncrees
- Pulmons (Els pulmons no són un òrgan de l'aparell digestiu)
- Laringe (La laringe no és un òrgan de l'aparell digestiu)
A: Estómac; Esòfag; Intestí prim; Intestí gros

Q: Quins són els dos grups principals de vitamines?
- dermosolubles i hidrosolubles
- orgàniques i inorgàniques
- liposolubles i hidrosolubles
- orgàniques i liposolubles
A: liposolubles i hidrosolubles

Q: L'aparell digestiu està format per dos conjunts bàsics d'òrgans:
- El tub digestiu, per on passa l'aliment.
- Les glàndules digestives, que produeixen els sucs digestius que mitjançant la "digestió química" alliberaran els nutrients dels aliments. Les glàndules poden estar:
  - Fora del tub digestiu (glàndules annexes)
  - A les parets del tub digestiu

Selecciona les parts del tub digestiu que tenen glàndules digestives a les seves parets.
- Estómac
- Intestí prim
- Intestí gros
- Boca
- Esòfag
- Apèndix
A: Estómac; Intestí prim

Q: Selecciona els aliments que tenen principalment funció reguladora.
- Síndria
- Pastanaga
- Mantega
- Peix
- Pollastre
- Formatge
- Cereals
- Pa
A: Síndria; Pastanaga

Q: Selecciona la part del tub digestiu a la qual pertany cadascuna d'aquestes estructures:
1. Càrdia [...]
2. Duodè [...]
3. Apèndix [...]
4. Llengua [...]
5. Pílor [...]
6. Anus [...]
7. Dents [...]
8. Jejú [...]
9. Vàlvula ileocecal [...]
A: estómac; intestí prim; intestí gros; boca; estómac; intestí gros; boca; intestí prim; intestí gros i intestí prim
Gap 1 offers: boca; intestí prim; estómac; intestí gros
Gap 2 offers: boca; intestí prim; estómac; intestí gros
Gap 3 offers: boca; intestí prim; estómac; intestí gros
Gap 4 offers: boca; intestí prim; estómac; intestí gros
Gap 5 offers: boca; intestí prim; estómac; intestí gros
Gap 6 offers: boca; intestí prim; estómac; intestí gros
Gap 7 offers: boca; intestí prim; estómac; intestí gros
Gap 8 offers: boca; intestí prim; estómac; intestí gros
Gap 9 offers: boca; intestí prim; estómac; intestí gros i intestí prim; intestí gros

Q: Relacioneu el terme amb la seva definició:
- Òrgan que fa digestió mecànica i química, principalment de proteïnes | Estómac
- Part del tub digestiu que fa digestió mecànica i química, principalment de glúcids | Boca
- Òrgan on es fa l'absorció d'aigua i sals minerals | Intestí gros
- Comunica la boca amb l'esòfag | Faringe
- Absorbeix la major part dels nutrients | Intestí prim
- Condueix l'aliment a l'estómac mitjançant els moviments peristàltics | Esòfag
- Expulsa la femta | Anus

Q: Aparella cada nutrient amb l'afirmació corresponent.
- És la substància més abundant a l'organisme | aigua
- Són substàncies que ens aporten principalment energia | glúcids
- Regulen els processos que tenen lloc a l'interior del nostre cos | vitamines
- Es troben en forma sòlida en teixits durs als quals donen consistència | sals minerals
- Aporten matèria al nostre cos, però també es poden utilitzar per obtenir energia en situacions de dejú prolongat | proteïnes
- Aporten energia i matèria al nostre cos | lípids

Q: L'aparell digestiu és un dels sistemes que participen en la nutrició, un procés mitjançant el qual obtenim la matèria i l'energia necessàries per al funcionament del cos.
Selecciona les afirmacions correctes sobre l'aparell digestiu.
- Està format per diversos òrgans, com el fetge i el pàncrees. (Correcte. Altres òrgans són la boca, la faringe, l'esòfag, l'estómac, l'intestí prim i l'intestí gros.)
- La digestió permet extraure els nutrients els aliments (Correcte. Posteriorment aquests nutrients són absorbits i passen a la sang.)
- Les seves dues funcions principals són digestió i absorció (Correcte. La digestió permet extraure els nutrients dels aliments; l'absorció és el procés pel qual els nutrients passen al sistema circulatori.)
- Està format pel tub digestiu i les glàndules, que produeixen substàncies que ajuden a la digestió. (Correcte. El tub digestiu el formen la boca, la faringe, l'esòfag, l'estómac, l'intestí prim i l'intestí gros. Són glàndules les annexes (salivals, fetge i pàncrees) i les que es troben a les parets de l'estómac i l'intestí prim.)
- Està format pel tub digestiu i les glàndules annexes, que produeixen substàncies que ajuden a la digestió. (No és del tot correcte. A més de les glàndules annexes (salivals, fetge i pàncrees) hi ha les que es troben a les parets de l'estómac i l'intestí prim.)
- Està format per òrgans com l'estómac i els ronyons, que eliminen substàncies de rebuig (No és correcte. Els ronyons pertanyen a l'aparell excretor.)
- Té un tub llarg i rígid, l'esòfag, pel qual baixa l'aliment fins a l'estómac (No és correcte. L'esòfag no és un tub rígid, és tou i flexible i l'aliment avança gràcies als moviments peristàltics de la seva capa muscular.)
- Extrau els nutrients dels aliments en trencar-los en fragments petits gràcies als moviments peristàltics (No és correcte. Els moviments peristàltics són responsables de la digestió mecànica, però també s'hi produeix la digestió química, gràcies als sucs digestius i als enzims.)
A: Està format per diversos òrgans, com el fetge i el pàncrees.; La digestió permet extraure els nutrients els aliments; Les seves dues funcions principals són digestió i absorció; Està format pel tub digestiu i les glàndules, que produeixen substàncies que ajuden a la digestió.

Q: [Image: Dent]
Les dents tenen dues parts clarament diferenciades, la corona, que és la part que sobresurt de la geniva, i l'arrel, que fixa la dent a la mandíbula.
La part més interna de la dent, la polpa, conté terminacions nervioses i vasos sanguinis i està recoberta per la dentina, que a la zona de l'arrel apareix recoberta per un ciment que l'enganxa a l'os de la mandíbula. A la zona de la corona, la dentina està recoberta per una substància molt dura de color blanc. Com es diu aquesta substància?
A: esmalt
Feedback ("esmalt"): Molt bé! L'esmalt es veu atacat per substàncies àcides, com l'àcid fosfòric dels refrescs. En pots veure l'efecte a una dent submergida en coca cola durant un any: http://youtu.be/Ban8AOjsoXw
Feedback: Font de la imatge: http://commons.wikimedia.org/wiki/File:Seccio_dent.png

Q: Aquest noi té un problema de salut. Identifica'l i selecciona les afirmacions correctes:

[Image: boca]
- Té una càries a un molar
- Té una càries a un premolar
- Té gingivitis, inflamació de la llengua (La gingivitis és una inflamació de les genives. Tot i així no sembla que aquest noi en tingui. Si en vols veure una imatge de periodontitis, clica aquí.)
- Té una malaltia causada per bacteris (Efectivament, té una càries, causada per bacteris que produeixen àcids que ataquen la dent en utilitzar sucres com la sacarosa o la glucosa.)
- Té una inflamació d'una glàndula salival (Si la tingués, no es podria apreciar a aquesta fotografia.)
- Rentar-se les dents amb regularitat ajuda a evitar aquesta malaltia.
A: Té una càries a un molar; Té una malaltia causada per bacteris; Rentar-se les dents amb regularitat ajuda a evitar aquesta malaltia.
Feedback: Si en vols saber més: càries.

Q: Aquesta imatge il·lustra un dels processos de la digestió:

[Image: Digestió]

Selecciona les opcions correctes.
- A la imatge es veuen dues glàndules annexes, el pàncrees i el fetge (Correcte. A més, es veu la vesícula biliar, que emmagatzema la bilis produïda pel fetge.)
- El procés és la digestió química dels aliments gràcies als sucs digestius (Correcte! Hi contribueixen diferents sucs digestius: l'intestinal, el pancreàtic i la bilis. A més, abans ja hi havien actuat els sucs gàstrics, a l'estómac.)
- El suc pancreàtic està contribuint al procés (Correcte. És produït pel pàncrees, que l'allibera a l'intestí prim.)
- Es pot veure la vesícula biliar, que emmagatzema la bilis produïda pel fetge (Correcte. La bilis contribueix a la digestió dels lípids.)
- El suc intestinal, produït per les cèl·lules del jejú, aquí mostrat, hi contribueix (Les glàndules intestinals fabriquen el suc intestinal, efectivament, que contribueix a la digestió química. Però es troben al duodè, que és la primera part de l'intestí prim aquí representada.)
- Aquest procés té lloc abans d'entrar a l'estómac (No és correcte. Té lloc just després de la sortida de l'estómac.)
- Es pot veure com els nutrients s'absorbeixen a les vellositats intestinals (No estem veient un procés d'absorció sinó de digestió química.)
A: A la imatge es veuen dues glàndules annexes, el pàncrees i el fetge; El procés és la digestió química dels aliments gràcies als sucs digestius; El suc pancreàtic està contribuint al procés; Es pot veure la vesícula biliar, que emmagatzema la bilis produïda pel fetge

Q: Aquesta imatge mostra una secció de la paret de l'intestí prim. Aparella cada descripció o part amb el número que li correspon a l'esquema:

[Image: i1]
- Vellositat intestinal | 1
- Part interior de l'intestí (llum intestinal) | 6
- Vas sanguini (arteriola) | 2, 3 o 4
- Vas sanguini (vènula) | 2, 3 o 4
- Capil·lar limfàtic | 2, 3 o 4
- Capa muscular de l'intestí prim | 5
Feedback: De fet, seguint el codi de colors que identifica les artèries amb el color vermell i les venes amb el blau, les correspondències serien: 2 vènula, 3 capil·lar limfàtic i 4 arteriola. Imatge a partir de: http://recursostic.educacion.es/ciencias/biosfera/web/alumno/3ESO/diges/contenidos4.htm

Q: Aquest esquema correspon a la secció d'una part del tub digestiu. Selecciona les afirmacions correctes:

[Image: i1]
- Mostra les vellositats intestinals (Correcte! Les vellositats són els petites projeccions en forma de dit que augmenten la superfície d'absorció de la mucosa intestinal.)
- Es troba a la cara interna de l'intestí prim
- És on es produeix l'absorció dels nutrients (Correcte! Per això cada vellositat té vasos sanguinis i limfàtics al seu interior.)
- Es troba a la cara interior de l'intestí gros
- Mostra la superfície interna de l'estómac
A: Mostra les vellositats intestinals; Es troba a la cara interna de l'intestí prim; És on es produeix l'absorció dels nutrients
Feedback: Imatge a partir de http://recursostic.educacion.es/ciencias/biosfera/web/alumno/3ESO/diges/contenidos4.htm

Q: Aquesta imatge il·lustra un dels processos de la digestió que té lloc a l'estómac:

[Image: estomac]

Selecciona les afirmacions correctes.
- Il·lustra el procés de la digestió química deguda al suc gàstric (No és correcte. Tot i que és veritat que el suc gàstric de l'estómac produeix digestió química, no és el procés aquí il·lustrat.)
- Il·lustra el procés de la digestió mecànica deguda als moviments peristàltics (Correcte! Les parets musculars de l'estómac són les responsables d'aquests moviments.)
- Aquests moviments afavoreixen la formació del quim (Correcte. El quim, una pasta semilíquida, es forma quan els aliments es barregen amb els sucs gàstrics i l'àcid clorhídric de l'estómac.)
- En acabar aquest procés s'obre el pílor i el quim passa al duodè (Correcte. El pílor és la vàlvula que reté l'aliment fins que s'ha format el quim, moment en el qual pot continuar la digestió.)
- Aquest procés dura uns trenta minuts (La digestió gàstrica (a l'estómac) dura entre 3-4 hores.)
- Si hi ha massa poc aliment a l'estómac es pot produir indigestió (No és correcte. Precisament una de les causes de la indigestió és just el contrari: haver menjat massa.)
A: Il·lustra el procés de la digestió mecànica deguda als moviments peristàltics; Aquests moviments afavoreixen la formació del quim; En acabar aquest procés s'obre el pílor i el quim passa al duodè
Feedback: Font de la imatge: http://recursostic.educacion.es/ciencias/biosfera/web/alumno/3ESO/diges/contenidos3.htm